da fr cs da da fr he en da da it de da fr da da da da da da da da da nn nb en da da da en de da nb en sv de nb da sv de nb da sv da nb da en it da sv de nb de sv de nb da sv de nb da sv de nb da sv de nb da sv et nb da da sv de nb da da sv de nb da sv de nb da sv da nb da sv da nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Herhjemme er vi, ligesom resten af det ganske danske land, vilde med koldskål. Koldskål må om noget siges at være en rigtig dansk dessert (ja, jeg ved godt at nogen spiser det til hovedret, men det mætter jo ikke), og serverer du det for udlændinge er de også meget skeptiske – hvid, syrlig mælkesuppe med småkager i, lyder nu også mærkeligt!
Da både min mand og jeg er opvokset i fattigfirserne, husker vi restriktionerne på kammerjunker (“SÅ er det nok!!!”), så det har vi for længst besluttet at vores børn ikke skal lide under – de må tage lige så mange som de vil! Jeg har et par gange prøvet at bage kammerjunker selv, uden det helt store held – de smagte bare ikke helt rigtigt, så Karen Volf it is. Det projekt SKAL bare lykkes i år, det er ligesom en af de sidste bastioner indenfor købemad, der er tilbage i mit køkken – stort set alt andet bager eller laver jeg selv!
Personligt kan jeg faktisk bedre lide andre former for topping, og jeg kan også bare rigtig godt lide koldskål UDEN noget. Gårsdagens koldskål blev serveret med havreknas (sukker, smør og havregryn stegt på en pande) og rabarberkompot; mums, det var godt!
Jeg laver altid koldskål med æggeblommer, og de sidste par år har jeg også tit brugt ymer eller A38, det bliver bare så lækkert og cremet. Familieopskrifterne er mange, men dette er min version.
1 liter ymer eller A38 (3,5%)
Skrab kernerne ud af vaniljestangen og kom dem i en skål sammen med sukker og æggeblommer (gem bælgen i et glas med sukker). Skær citronen i 5 skiver, og pres saften fra enderne ned i æggemassen. Fjern kernerne fra de 3 resterende skiver.
Pisk æggemassen til den er lys og luftig. Pisk først ymer i og dernæst kærnemælk. Kom de 3 citronskiver i skålen, og lad koldskålen trække på køl i mindst 5 timer. Server med den topping du finder lækrest.
Koldskål | Madbevægelsen -- danske madblogs siger:
[…] Te rest is here: Koldskål […]
Jeg synes selv, jeg bager gode kammerjunkere. Jeg kan medbringe en smagsprøve i morgen.
5. maj 2011 kl. 19:56
God plan, det vil jeg se frem til 🙂
restauranter i København siger:
7. maj 2011 kl. 17:17
Ungerne plager jævnligt om koldskål, så denne variation af koldskål skal prøves. Tak for inspiration 🙂
8. maj 2011 kl. 19:47
7. maj 2011 kl. 22:35
Jeg erindrer begrænsningen på kammerjunkere som en sundhedsting. Men måske det var noget andet for jer derovre på den anden side. 🙂
8. maj 2011 kl. 8:28
Min far lavede oftest koldskål med vaniljeis, så jeg tror ikke det har været en sundhedsting – på den anden side eller ej 🙂
9. maj 2011 kl. 7:38
Haha, nej, så var det nok ikke noget om kalorier. Men jeg forstår det stadig ikke. Hvorfor kan internettet ikke svare på, hvad én kammerjunke kostede i 1986?
9. maj 2011 kl. 8:04
Dårligt internet!!! Jeg kan godt undre mig over at vi ikke bagte dem selv, min mor var da ellers totalt bageagtig.
24. maj 2011 kl. 21:55
Du skal være velkommen til at prøve min opskrift på hjemmelavede kammerjunker… De smager godt og er tilmed sundere…
Din koldskål-opskrift er på min must-try-liste 😉
25. maj 2011 kl. 10:03
Har allerede kikset en opskrift i år, så der er bestemt mulighed for forbedringer 🙂
Koldskål er bare et sikkert sommerhit!
Kammerjunker | Signes Mad siger:
25. maj 2012 kl. 10:20
[…] er koldskålstid, og til koldskål hører uværgerligt kammerjunker. Som jeg har skrevet før, er min familie ret vilde med Karen Wolfs […]
Rabarbertrifli-is | Signes Mad siger:
2. juni 2018 kl. 11:49
[…] lavede hjemmelavede makroner, da jeg havde et par æggehvider i køleskabet (rester fra koldskål), men de kan altså sagtens købes. Jeg kommer dog nok til at insistere på at rabarbersaften er […]
Koldskålsis | Signes Mad siger:
1. juni 2020 kl. 13:06
[…] solfyldt i år, og dermed er det også blevet sæson for den klassiske danske dessert; koldskål. Herhjemme elsker vi det alle som en, omend vi ikke er enige om, hvad der skal i koldskålen. Jeg […]
Koldskålsknas | Signes Mad siger:
29. juli 2020 kl. 16:40
[…] må ærligt indrømme at det ikke er blevet til meget koldskål i denne sommerferie, da vejret simpelthen har været for ringe. Antallet af soltimer er åbenbart […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.